Spá Isavia um fjölda farþega sem áætlað er að fari um Keflavíkurflugvöll árið 2020 var gefin út í dag . Samkvæmt farþegaspánni er gert ráð fyrir að farþegar sem fara um Keflavíkurflugvöll 2020 verði tæplega 6,7 milljónir og fækki því um 7,6% frá því sem var árið 2019 . Heildarfjöldi komufararfarþega verði tæpar 2,6 milljónir sem er 1,4% samdráttur frá í fyrra . Annað árið í röð fækkar skiptifarþegum mest . Þeir fara úr rétt rúmum 2 milljónum í rúmlega 1,5 milljón eða niður um 24,3 prósent . Komu - og brottfararfarþegum fækkar aðeins um 1,2 prósent Þegar horft er til ársins 2019 er rétt að hafa í huga að fyrstu þrjá mánuðina var WOW air starfandi – en félagið féll í lok marsmánaðar . Að frátöldum farþegum Wow air fækkar farþegum í heild um 1,9% . Komu og brottfararfarþegum fjölgar um 3,3% en skiptifarþegum fækkar um 16,2% „ Farþegaspá Isavia fyrir Keflavíkurflugvöll er unnin í náinni samvinnu við notendur flugvallarins og við erum að gera ráð fyrir fækkun í heildarfjölda farþega sem fara mun um Keflavíkurflugvöll á næsta ári , “ segir Sveinbjörn Indriðason , forstjóri Isavia . „ Því má ekki gleyma að stærsta hluta fækkunarinnar má rekja til þess að WOW air var starfandi fyrstu þrjá mánuði ársins á síðasta ári . Það jákvæða er að þessi spá gerir ráð fyrir að að komu - og brottfararfarþegum fækki einungis um rétt rúmt eitt prósent á komandi ári . “ Íslenskum ferðalöngum fækkar nokkuð Í tengslum við farþegaspá hefur Isavia á síðustu árum einnig gefið út ferðamannaspá . Það er nokkur óvissa varðandi ferðamannaspánna , en fyrstu niðurstöður benda þó til að íslenskum ferðalöngum fækki um á bilinu 7 til 8 prósent frá 2019 en á móti gæti fjöldi erlendra ferðamanna staðið nokkurn veginn í stað milli ára . Þetta er þó ekki endanleg niðurstaða . „ Ef þetta mat gengur eftir fækkar erlendum ferðamönnum ekki á Íslandi á nýju ári , “ segir Sveinbjörn . „ Mikilvægt er að gæta að því að viðhalda þeim flugtengingum við umheiminn sem við höfum og fjölga þeim til framtíðar , enda er bein tenging milli þeirra og hagvaxtar í landinu . Það skilar sér til okkar allra . “ Farþegaspárfundur haldinn á nýju ári Farþegaspáin byggir á upplýsingum úr kerfum Isavia og samtali við þau flugfélög sem eru notendur flugvallarins , til viðbótar við þær fréttir og fregnir sem almennt hafa borist af flugfélögum . Hún er þannig unnin úr samanteknum upplýsingum um öll þau flugfélög sem fljúga til og frá Keflavíkurflugvelli eða hafa hafið sölu á ferðum til og frá flugvellinum . Áformað er að boða til opins fundar um farþegaspánna á nýju ári og þar verður fjallað nánar um horfurnar fyrir árið 2020 , útlitið í fjölda ferðamanna og þær áskoranir sem bíða á næstu mánuðum . Einnig verður þar fjallað um þau tækifæri sem eru til staðar í rekstri Keflavíkurflugvallar í alþjóðlegu samkeppnisumhverfi og mikilvægi flugtenginga fyrir íslensk efnahagslíf og þjóðfélagið í heild sinni . Upplýsingar eru ekki afhentar þriðja aðila .